cyanic-selkie/wikianc huggingface dataset:
Blesinga Oborududu
Biogrāfija
2021. gada 3. augustā izcīnīja sudraba medaļu 2020. gada vasaras olimpiskajās spēlēs, finālā zaudējot amerikānietei Tamirai Mensai-Stokai. Viņa kļuva arī par pirmo nigērieti, kura izcīnīja olimpisko medaļu cīņā, kā arī ieguva Nigērijas pirmo sudraba medaļu Tokijas olimpiskajās spēlēs.
Jorgs Karagunis
Jorgs Karagunis (el, Giorgos Karagounis; dzimis ) ir bijušias grieķu futbolists, spēlēja pussarga pozīcijā, Grieķijas futbola izlases bijušais dalībnieks.
Profesionāļa karjeru sācis Grieķijā Apollon Smyrni sastāvā. Lielāko karjeras daļu (1998—2003; kopš 2007. gada) pārstāv Atēnu "Panathinaikos". Kluba sastāvā divas reizes kļuvis par Grieķijas čempionu (1996, 2010), kā arī vienreiz izcīnījis Grieķijas kausu. Milānas "Internazionale" sastāvā 2006. gadā izcīnījis Itālijas kausu.
Grieķijas izlases sastāvā spēlējis 2010. gada Pasaules kausā un trijos Eiropas čempionātos. 2004. gada Eiropas čempionātā izlases sastāvā kļuva par Eiropas čempionu.
Sasniegumi
Inter Milan
Panathinaikos
Grieķija
Hemodialīze
Hemodialīze ir vielmaiņas galaproduktu un toksisko vielu izvadīšana no asinīm, izmantojot puscaurlaidīgas membrānas ar dializējošo šķīdumu.
Lombardi
Lombardi var būt:
Augusts Bergholcs
Augusts Bergholcs (1897.gada 11. jūlijs (pēc vecā st.) — 1938. gada 29. jūlijs) bija padomju kara aviācijas virsnieks — komdivs (1935), kara zinību pasniedzējs.
Dzīvesgājums
Dzimis Liepājā strādnieka mašīnista ģimenē. Pēc sešu klašu pabeigšanas Liepājas reālskolā, 1915. gadā uzsācis dienesta gaitas, iestājoties Viļņas karaskolā, kuru pabeidzis 1916. gadā kā praporščiks.
Piedalījies Pirmajā pasaules karā. Sākotnēji dienējis kavalērijas daļās, vēlāk pārgājis uz kara aviāciju. Pēc Oktobra revolūcijas turpinājis dienestu padomju daļās, kā pilots dienējis padomju Latvijas 3. aviācijas nodaļā. Vēlāk piedalījis kaujās citās Krievijas pilsoņu kara frontēs — kā lidotājs un lidotājs novērotājs Pleskavā 1918. gadā un vēlāk Rietumu frontē pret Polijas karaspēku. No 1920. gada aviācijas vienības komandieris Rietumu frontē.
No 1926. gada 20. aviācijas eskadriļas komandieris. No 1928. gada 7. aviācijas brigādes komandieris. No 1931. līdz 1932. gadam klausītājs Sarkanās armijas Kara akadēmijas operatīvās darbības fakultātē. Pēc tam 15. smago bumbvedēju aviācijas brigādes komandieris. No 1933. līdz 1935. gadam Sarkanās armijas Gaisa kara akadēmijas fakultātes priekšnieks, savukārt no 1935. gada decembra Sarkanās armijas Kara akadēmijas komandējošā sastāva fakultātes priekšnieks. No 1935. gada komdivs. No 1935. gada Maskavas kara apgabala pavēlnieka palīgs aviācijas jautājumos, vēlāk Maskavas kara apgabala aviācijas komandieris. No 1936. līdz 1937. gada 18. janvārim republikāņu Spānijas valdības militārais padomnieks kara aviācijas un aviācijas rūpniecības jautājumos. Pēc atgriešanās Padomju Savienībā strādājis kā vecākais pasniedzējs Sarkanās armijas Ģenerālštāba akadēmijā.
Lielā terora laikā 1937. gada 13. decembrī arestēts, 1938. gada 26. jūlijā Padomju Savienības Augstākās tiesas Kara kolēģija notiesāja Bergholcu par spiegošanu un piederību pretpadomju organizācijai, piespriežot nāvessodu nošaujot. Spriedums izpildīta 1938. gada 29. jūlijā, apbedīts Komunarkas masu kapos. 1956. gada 4. augustā reabilitēts.
Edvards Vilsons
Edvards Adrians Vilsons (en, dzimis Čeltenhamā, Anglijā, miris, domājams,  uz Rosa šelfa ledāja Antarktīdā) bija britu dabaszinātnieks un polārpētnieks, viens no Dienvidpola pirmatklājējiem. Piedalījās divās Roberta Skota vadītajās ekspedīcijas uz Antarktīdu: ar kuģiem "Discovery" (1901—1904) un "Terra Nova" (1910—1913).
Stay
Stay (lv) var būt:
Edvards Vilsons
Antarktīdas ekspedīcijas
No 1901. līdz 1904. gadam E. Vilsons piedalījās R. Skota vadītajā Antarktīdas ekspedīcijā ar kuģi Discovery. Ekspedīcijā piedalījās arī tāds nākotnē pazīstams Antarktikas pētnieks kā Ernests Šekltons. Ekspedīcija sasniedza Antarktīdu 1902. gada janvārī, izpētīja piekrasti Rosa jūras rajonā un arī kontinenta iekšzemes apgabalus, veicot novērojumus ģeogrāfijā, bioloģijā, ģeoloģijā, meteoroloģijā un zemes fizikā. R. Skots, E. Šekltons un E. Vilsons devās arī iekšzemes pārgājienā uz dienvidiem, sasniedzot 82° 11’ dienvidu platumu (aptuveni 850 km no Dienvidpola). Ekspedīcija pārlaida Antarktīdā divas ziemas un Portsmutā atgriezās 1904. gada septembrī.
E. Vilsons tika iekļauts R. Skota vienībā, kas devās pārgājienā no Evansa raga bāzes uz Dienvidpolu (daļa ekspedīcijas ceļu uzsāka jau ātrāk, tika izveidota bāze ar pārtikas rezervēm, daļa vēlāk). Jau no paša sākuma R. Skota ekspedīciju vajāja nelaimes: motorkamanas izgāja no ierindas, bet Mandžūrijas ponijus, kuri bija izvēlēti suņu vietā, nācās nošaut, jo tie nespēja panest aukstumu un smagās nastas. Pēc tam smagās kamanas nācās vilkt pašiem polārpētniekiem. piecu cilvēku ekspedīcija, starp kuriem bija arī E. Vilsons, sasniedza Dienvidpolu, kurā atrada Norvēģijas karogu un R. Amundsena vēstuli (konkurenti polu bija sasnieguši 33 dienas ātrāk). Vilšanās atpakaļceļu padarīja vēl grūtāku, un, nesasniedzot aptuveni 20 km attālumā esošo piekrastes bāzi ar pārtikas rezervēm, vai dažas dienas vēlāk arī pēdējie trīs ekspedīcijas locekļi R. Skots, E. Vilsons un H. Bauerss nomira. Visu trīs tik tālu nokļuvušo ekspedīcijas dalībnieku līķi un dienasgrāmatas tika atrasti tikai 12. novembrī.
Autobiogrāfija
Autobiogrāfija (, aútós — ‘pats’,, bíos — ‘dzīve’, , gráphein — ‘rakstīšana’) ir literārs darbs, kurā autors vai rakstītājs sistemātiski ir aprakstījis savu dzīvi. Atšķirībā no dienasgrāmatām, kur pārsvarā rakstā jaunākos notikumus, autobiogrāfijā apraksta jau sen notikušus notikumus no tagadējā skatu punkta, kad ir iegūta dzīves pieredze, labāk izprot notikumu likumsakarības un ir mainījusies attieksme pret dažādām lietām. Neskatoties uz to, autobiogrāfijas ir subjektīvas. Vēl viens līdzīgs žanrs ir memuāri, kas vairāk izpaužas kā atmiņu stāstījumi.
Belorečenska
Belorečenska (ru) ir pilsēta Krievijas dienvidos, Krasnodaras novadā. Rajona centrs. Pilsēta atrodas pie Belajas upes 80 km no Krasnodaras un 27 km no Maikopas. Pilsētā ir dzelzceļa mezgls Armaviras-Tuapses līnijā.
Vēsture
Līdz 19. gadsimta otrajai pusei mūsdienu pilsētas vietā atradās čerkesu ciemats Šithale (ady). Pēc Kaukāza kara beigām lielākā daļa vietējo iedzīvotāju tika izsūtīti.
1862. gadā tika izveidota Belorečenskas staņica. 1910. gadā caur Belorečenskas staņicu tika uzbūvēts Armaviras-Tuapses dzelzceļš. 1913. gadā iedzīvotāju skaits bija izaudzis līdz 21 778 cilvēkiem.
Iedzīvotāji
Iedzīvotāju kopskaits ir 55 870 (2021)
Vinss Lombardi
Vinsents Tomass "Vinss" Lombardi (en; —) bija ASV amerikāņu futbola treneris. Viņš vislabāk pazīstams kā Grīnbejas "Packers" galvenais treneris, ko trenēja 1960. gados. Viņa vārdā nosaukta NFL Superkausa balva.
Trenera karjeru uzsāka kā St. Cecilia vidusskolas treneris, vēlāk trenēja Fordhemas universitātē, ASV militārajā akadēmijā. 1954. gadā uzsāka darbību NFL, kļūdams par Ņujorkas "Giants" treneri, taču galvenā trenera amatā viņš debitēja pie "Packers" vadības stūres, trenera karjeru noslēdza kā Vašingtonas "Redskins" galvenais treneris. Viņa vadībā "Packers" izcīnīja pirmos divus Superkausus.
Viņš tiek uzskatīts par vienu no visu laiku izcilākajiem amerikāņu futbola treneriem.
1949. gada Pasaules čempionāts hokejā
1949. gada Pasaules čempionāts hokejā (arī 1949. gada Eiropas čempionāts hokejā) bija 16 Pasaules čempionāts hokejā, kas vienlaicīgi bija arī 27. Eiropas čempionāts hokejā. Tas no 12. līdz 20. februārim norisinājās Zviedrijas galvaspilsētā Stokholmā.
Otro reizi par čempioniem kļuva Čehoslovākijas hokeja izlase.
Giraltovce
Giraltovce ir pilsēta Slovākijas austrumos, Prešovas apgabala Svidnīkas apriņķī tradicionālajā Šarišas novadā.
Vēsture
Rakstos pirmoreiz minēta 1487. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Girālta. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (95,01 %), čigāni (3,58 %). Pēc reliģiskās piederības - katoļi (59,82 %), luterāņi (23,20 %), grieķu katoļi (8,09 %), nereliģiozi (5,13 %).
Trogieleja
Trogieleja (no de — ‘sile’) ir kalnu ledāju iedarbībā izveidojušās ielejas augstkalnu apgabalos. Trogielejām ir raksturīgs U burta šķērsprofils ar stāvām, ieliektām malām un noapaļotu pamatni. Šādas ielejas veidojušās lielām ledus masām pakāpeniski izstumjot iežus un iegraužoties klintājā. Ielejas platums un dziļums atkarīgs no akumulētā ledāja masas un darbības ilguma. Ieleja platumā var būt līdz vairākiem kilometriem, bet garumā var stiepties vairāk kā 100 kilometrus. Plaši izplatīta reljefa forma visos kalnu apgabalos ar esošiem vai bijušiem ledājiem.
Engures līdzenums
Engures līdzenums ir dabas apvidus Piejūras zemienes rietumu daļā Kurzemē. Izvietojies Rīgas līča rietumu piekrastē, administratīvi ietilpst Talsu un Tukuma novados. Stiepjas gar līča piekrasti 75 km garumā ziemeļrietumu—dienvidaustrumu virzienā. Ziemeļrietumos robežojas ar Piejūras zemienes Irves līdzenumu, dienvidaustrumos — Rīgavas līdzenumu. Austrumos un dienvidaustrumos robežojas ar Ziemeļkursas augstienes Dundagas pacēlumu un Vanemas pauguraini. Līdzenuma vidusdaļā izvietojies plašais Engures ezers.
Ģeoloģija
Līdzenuma pamatiežu virsu veido galvenokārt vidusdevona un augšdevona smilšakmeņi un aleirolīti, nelielā teritorijā dienvidaustrumos — karbonātieži un ģipšakmeņi. Pamatiežu virsa pārsvarā atrodas zem jūras līmeņa. To sedz plāna, mazāk kā 10 m bieza kvartāra nogulumu sega, kas tikai dienvidos no Engures ezera pārsniedz 20 m.
Klimats
Klimats mēreni silts, nedaudz mitrs. Gada vidējā temperatūra ap 6.25 °C, janvāra — –4 °C, jūlija — 16,5 °C. Bezsala periods rietumu daļā 143—160 dienas, nokrišņu daudzums — 600—700 mm gadā. Sniega sega veidojas pēc 30. decembra, nokūst marta otrajā pusē; tās biezums līdz 16—20 cm.
Hidrogrāfija
Līdzenuma centrālajā daļā atrodas bijušās Litorīnas jūras lagūna — Engures ezers, ko no Rīgas līča norobežo piekrastes kāpu josla. Otrs lielākais ir Vanadziņu ezers (3,2 ha).
Reljefa īpatnību dēļ līdzenumā ir pavājināta virszemes notece un augsts gruntsūdens līmenis, tādēļ daudz zemo purvu. Lielākie ir Puņu pļavas (1184 ha; nosusināts), Ūlu purvs (394 ha), Dzilnu purvs (382 ha), Ploču pļava (217 ha), Mazais Ūlu purvs (170 ha).
Dabas aizsardzība
Engures ezeru un tai pieguļošo teritoriju aizņem 19 992 ha lielais Engures ezera dabas parks. Līdzenuma dienvidaustrumu daļa iestiepjas Ķemeru nacionālā parka teritorijā. Dienvidu piekrastē atrodas dabas liegumi Plieņciema kāpa un Apšuciema zāļu purvs. Pie Kaltenes atrodas īpaši aizsargājams ģeoloģiskais piemineklis Kaltenes kalvas.
Patria (uzņēmums)
Patria Oyj ir Somijas uzņēmums, militārās jomas pakalpojumu un risinājumu sniedzējs. Tas ir dibināts 1997. gadā, apvienojot vairākus Somijas militāro un aviācijas sistēmu ražotājus.
Patria grupas uzņēmumi sniedz aizsardzības, drošības un aviācijas dzīves cikla atbalsta pakalpojumus, pilotu apmācības un tehnoloģiskos risinājumus. Patria piedāvā bruņotus modulārus transportlīdzekļus un mortīras sistēmas, kā arī izlūkošanas, novērošanas un vadības sistēmas produktus un pakalpojumus. Grupas neto pārdošanas apjoms 2018. gadā bija 476,1 miljons eiro. Patria nodarbina vairāk nekā 3000 speciālistu.
Vēsture
1996. gadā Somijas valstij piederošos piecus militārās jomas uzņēmumus apvienoja vienā uzņēmumā Suomen Puolustusväline Oy, lai paaugstinātu Somijas militāro uzņēmumu efektivitāti un starptautisko konturētspēju. Suomen Puolustusväline Oy veidojošie uzņēmumi:
1997. gada aprīlī Suomen Puolustusväline Oy tika pārdēvēts par Patria Industries Oy. Vihtavuori tika apvienots ar Lapua. Patria grupa sastāvēja no Patria Lapua Oy, Patria Finavitec Oy, Patria Vammas Oy un Patria Vehicles Oy (bijušais Sisu Defence).
1998. gada augustā Patria, Zviedrijas Celsius AB un Norvēģijas Raufoss ASA izveidoja munīcijas ražošanas kopuzņēmumu. Tas tika nosaukts par Nammo AS, un no Somijas puses tajā ietilpa Lapua, kas tika pārsaukts par Nammo Lapua Oy. 2005. gadā mainījās Nammo īpašnieki, rezultātā 50 % kapitāldaļu turēja Patria un 50 % Norvēģijas Tirdzniecības un rūpniecības ministrija.
2001. gadā 26,8 % Patria kapitāldaļu no Somijas valsts iegādājās Eiropas aerokosmiskā un aizsardzības korporācija EADS, kas bija dibināta iepriekšējā gadā.
2004. gadā Patria (19,9 %) kopā ar Francijas Groupe SNPE meitas uzņēmumu SNPE Matériaux Energétiques (60,2 %) un Zviedrijas Saab (19,9 %) dibināja kopuzņēmumu Eurenco, kas ražotu eksplozīvos materiālus, degvielu un citus ķīmiskos materiālus. 2010. gadā Patria un Saab savas daļas tajā pārdeva SNPE grupai. 2011. gadā meitas uzņēmums Patria Land & Armament Oy tika sadalīts divos uzņēmumos: Patria Land Systems Oy un Patria Land Services Oy.
2016. gada 17. martā Somijas valdība vienojās ar Norvēģijas aizsardzības uzņēmumu grupu Kongsberg Defense & Aerospace AS par Patria 49,9 % kapitāldaļu pārdošanu. Darījuma kopējā vērtība bija 283,5 miljoni eiro, un tas tika pabeigts 25. maijā. 2016. gada 10. maijā Patria iegādājās kiberdrošības uzņēmuma Silverskin Information Security Oy 25 % kapitāldaļu. Lai starptautiski paplašinātu un attīstītu dzīves cikla atbalsta pakalpojumus, 2017. gada martā tika izveidota jauna biznesa vienība International Support Partnerships. 2017. gada 13. oktobrī no Mootor Grupp tika nopirkti Igaunijas aizsardzības aprīkojuma un bruņu mašīnu apkalpošanas uzņēmuma Milrem LCM OÜ 60 % kapitāldaļu; pārējos 40 % turpināja turēt uzņēmums Sinrob OÜ. 2017. gadā tika likvidēti meitas uzņēmumi Patria Vammas AB un Patria Hägglunds Oy (Patria un Zviedrijas BAE Systems AB kopuzņēmums; ražoja AMOS mortīras). 2018. gada 4. jūnijā Patria Aerostructures Oy no Spānijas Aerometallic Components SAU (Aernnova Aerospace meitas uzņēmums) iegādājās Patricomp Oy visas kapitāldaļas. 2019. gada 31. maijā meitas uzņēmums Land Services Oy (kopā ar nekustamā īpašuma uzņēmumu Hämeenlinnan Vanajanportti) apvienojās ar Patria Land Systems Oy, tam mainot nosaukumu uz Patria Land Oy. 2019. gada 29. maijā tika pabeigta Norvēģijas lidmašīnu un helikopteru apkalpošanas uzņēmuma Aerospace Industrial Maintenance Norway AS (AIM Norway) iegāde no Norvēģijas Aizsardzības ministrijas, Kongsberg Defence & Aerospace iegūstot 50,1 % kapitāldaļu, bet Patria — 49,9 %. 2019. gada 6. jūnijā Patria no AIM Norway ieguva 100 % Belgium Engine Center SPRL (BEC) kapitāldaļu; BEC veica Pratt & Whitney F100 lidmašīnu dzinēju apkapošanu. 2019. gada 29. decembrī Millog Oy no Erillisverkot iegādājās uzņēmumu Virve Tuotteet ja Palvelut Oy, kas nodarbojās ar mobilā radio sistēmas TETRA iekārtu pārdošanu un apkalpošanu.
Patria Latvijā
2014. gada 30. oktobrī Igaunijas militāra aprīkojuma, bruņu mašīnu un ieroču apkalpošanas uzņēmums Milrem LCM OÜ Latvijā dibināja uzņēmumu SIA Milrem Latvia. 2019. gada 12. aprīlī Milrem LCM ar Latvijas Nacionālajiem bruņotajiem spēkiem noslēdza līgumu par Bandvagn 206 (BV206) kāpurķēžu visurgājēju apkalpošanu un remontu.
2020. gada 29. janvārī Latvijas aizsardzības ministrs Artis Pabriks un Somijas aizsardzības ministrs Anti Kaikonens vienojās izstrādāt jaunu bruņumašīnu sistēmu, kas būs balstīta uz Patria 6×6 bruņoto mašīnu bāzes. Mērķis ir Somijai un Latvijai piegādāt vidējas bruņu transporta platformas, kas spētu nodrošināt nodaļas līmeņa vienības taktisku pārvietošanos, būtu rentablas un vislabāk atbilstu Latvijas un Somijas prasībām.
2020. gada 12. februārī Patria ISP Oy no Milrem LCM OÜ iegādājās SIA Milrem Latvia. 20. februārī Patria (70 %) un SIA Unitruck (30 %) Latvijā dibināja kopuzņēmumu SIA Defence Partnership Latvia. Tas būs bāzēts Cēsīs un Latvijas Nacionālajiem bruņotajiem spēkiem sniegs tehniskās apkopes, remonta, pārbūves, sistēmu integrācijas pakalpojumus un materiāltehniskās operācijas.
Produkcija
Patria grupas galvenā produkcija:
Agrāk ražotā produkcija:
Zinātne un tehnoloģijas Latvijā
2017. gadā Latvijā bija aptuveni 7000 profesionāli zinātnieki un projektu vadītāji, no kuriem 3668 bija ar zinātnisko grādu. Latvijā 2016. gadā zinātnei tika tērēti 0,44% no iekšzemes kopprodukta, kas ir viens no zemākajiem rādītājiem starp ESAO valstīm. Zinātnes finansējums Latvijā bija procentuāli viszemākais Eiropas Savienībā, un tas pamatā tika uzturēts par Eiropas Savienības struktūrfondu līdzekļiem. 2013. gadā Latvija bija pirmajā vietā pēc ārvalstu avotu finansējuma procentuāli zinātnes jomā.
Kopš 2002. gada ik gadu Latvijas Zinātņu akadēmija izvērtē sasniegumus un notikumus Latvijas zinātnē. Katru gadu tiek noskaidroti vismaz 10 gada zinātniskie sasniegumi valstī. 2015. gadā Nacionālā ģeogrāfijas biedrība izvērtēja izcilākos Latvijas zinātnieku sasniegumus laika posmā no 2010. līdz 2015. gadam. Pieci no apskatītajiem astoņiem sasniegumiem bija saistīti ar medicīnu; no atlikušajiem sasniegumiem divi saistīti ar kvantu fiziku, bet atlikušais saistīts ar jaunu sintētisko materiālu izstrādi.
Vienīgais cilvēks, kas saistīts ar Latviju un ir ieguvis Nobela prēmiju, ir Rīgā dzimušais vācbaltietis Vilhelms Ostvalds (Nobela prēmija ķīmijā 1909. gadā). ASV latvietis Juris Upatnieks 1971. gadā bija tuvu tam, lai iegūtu Nobela prēmiju fizikā par sava darba ieguldījumu hologrāfijas attīstībā.
Astronomija
Latvijā atrodas Baldones observatorija, kas ir vienīgā profesionālā observatorija valstī, kurā tiek veikti Visuma novērojumi redzamās gaismas spektrā. Vairāki asteroīdi, kas atklāti un pētīti Baldones observatorijā, ir nosaukti saistībā ar Latviju, piemēram, 1284 Latvija, 1796 Rīga, 3233 Krišbarons un 4136 Artmane. Ventspils novadā atrodas RT-32 Irbenes radioteleskops, ar kuru tiek veikti novērojumi radioviļņu diapazonā.
Kopš 1958. gada četras reizes gadā Latvijas Zinātņu akadēmija un Latvijas Universitātes Astronomijas institūts izdot žurnālu par astronomiju — "Zvaigžņotā Debess".
Sabiedriskā organizācija Latvijas Astronomijas biedrība apvieno ne tikai profesionāļus, bet arī amatierus, studentus un skolēnus, kuriem interesē astronomija.
Kosmonautika
Latvijas pirmais un vienīgais zemes mākslīgais pavadonis Venta-1 polārā orbītā palaists 2017. gada 23. jūnijā. Tas paredzēts kuģu satiksmes Automātiskās identifikācijas sistēmas (AIS), sakaru starp pavadoņiem un attēlu uzņemšanas kameras izmēģinājumiem. Projektu vada Ventspils Augstskola, tajā iesaistīts Vācijas uzņēmums OHB-System AG, Brēmenes Augstskola un Ventspils Augsto tehnoloģiju parks.
Uzņēmumi, kas savu darbību veic tehnoloģiju jomā
Latvijā vairāki uzņēmumi savu darbību ir vērsuši tehnoloģiju virzienā. Viens no pasaulē atpazīstamākajiem Latvijas uzņēmumiem ir Aerodium. Šis uzņēmums piedāvā cilvēkiem lidot vēja tunelī. Ievērību ārpus Latvijas ir guvusi arī cita tehnoloģija, kas nosaukta kā Airdog. Tas pasaulē ir pirmais autonomi sekojošais bezpilota lidaparāts. Airdog sākotnējais mērķis bija sekot sportistiem un nofilmēt viņu veiktās darbības no malas, bet tagad tas tiek izmantots arī citiem mērķiem.
Ļoti liels akcents ir farmācijas nozarē, kur Latvijas zinātnieki izstrādā jaunus medikamentus un sintezē jaunas bioloģiski aktīvās vielas. Viens no piemēriem ir Belinostat, kas tālāk tiek izmantots pretvēžu zāļu ražošanā, kā arī 2009. gadā Latvijas speciālistu izstrādātā kardioprotektīva viela, kas ir 40 reizes spēcīgāka par meldoniju.
Pasaules ievērību ir latviešu uzņēmums GroGlass ražo stiklu ar nanokārtiņas pārklājumu, kas nodrošina, ka stikls neatstaro gaismu. Šāds stikls tiek izmantots saules baterijās, monitoros, kā arī muzejos, lai ierāmētu gleznas.
Rīgas Tehniskās universitātes zinātnieki radījuši tehnoloģiju, kas ļautu ražot pasaulē populāru "superēdienu" — spirulīnu.
Zinātnieku nakts
Gandrīz visās Eiropas Savienības valstīs un arī dažās valstīs ārpus ES katru gadu septembra ceturtajā piektdienā tiek rīkota Zinātnieku nakts. Arī Latvijā to realizē vairāku augstskolu, zinātnisko institūtu, Latvijas Zinātņu akadēmijas un muzeju sadarbībā. Pasākumi tiek organizēti ne tikai Rīgā, bet arī citās Latvijas pilsētās.
Harijs Golombeks
Harijs Golombeks (en; Londona —  Londona) bija Lielbritānija starptautiskais lielmeistars šahā (1985).
Biogrāfija
No 1930. gadu vidus līdz 1960. gadu sākumam bijis viens no Anglijas vadošajiem šahistiem. Trīs reizes uzvarējis Lielbritānijas šaha čempionātos (1947, 1949, 1955). 1952. gadā Stokholmā kļuvis par pirmo angļu šahistu, kas piedalījies Pasaules šaha čempiona nosaukuma izcīņas cikla starpzonu turnīrā, kurā ieņēmis 20. vietu. 1946. gadā Lielbritānijas un PSRS šaha izlašu radiomačā nospēlējis neizšķirti divas partijas ar padomju lielmeistaru Isāku Boļeslavski. Daudzu starptautisko šaha turnīru dalībnieks, kuros lielāko panākumu guvis 1953. gadā tradicionālajā Hastingsas jaungada šaha turnīrā, kurā dalījis 1.-4. vietu ar Džonatanu Penrouzu, Danielu Janovski un Antonio Medinu Garsiju.
Pārstāvējis Anglijas komandu lielākajos komandu šaha turnīros:
Bijis britu šaha žurnāla British Chess Magazine redaktors (1938—1940), laikrakstu The Times (nomainot šajā vietā Filipu Stjuartu Milneru-Beriju) un The Observer šaha apskatnieks (1945–1985). Sarakstījis vairāk nekā 30 grāmatas par šaha tematiku.
Studējis filoloģiju Londonas karaliskajā koledžā. Otrā pasaules kara laikā nodarbojies ar kriptogrāfiju, strādājis pie Enigmas koda atšifrēšanas. 1966. gadā kļuvis par Britu impērijas ordeņa virsnieku.
Enkuru licējs
Enkuru licējs (en) ir specializēts palīgkuģa veids, kādus pārsvarā būvē, lai strādātu ar naftas platformu enkuriem, pārvietotu platformas uz tām paredzētajām pozīcijām un nostiprinātu tās šajās pozīcijās ar platformu enkuriem. Enkuru licēji dažreiz kalpo arī kā ātrās reaģēšanas un glābšanas kuģi (en), kā arī kā platformu apgādes kuģi.
Daudzi no šiem kuģiem ir būvēti, lai izturētu skarbos Ziemeļjūras apstākļus un var veikt apgādes uzdevumus Ziemeļjūrā starp krasta bāzēm un urbšanas vietām. Tāpat šie kuģi nodrošina velkoņu funkcijas tankkuģu iekraušanas laikā, darbu ar dziļūdens enkuriem un apdraudošu objektu vilkšanu.
Enkuru licēji atšķiras no platformu apgādes kuģiem ar to, ka tie ir apgādāti ar vinčām vilkšanai un darbam ar enkuriem, tiem ir atklāts pakaļgala klājs, lai būtu kur novietot naftas platformu enkurus, un tiem ir lielāka jauda, lai varētu attīstīt lielāku polera vilcējspēku (Bollard pull — angļu val.). Mehānismi ir īpaši projektēti darbam ar naftas platformu enkuriem. Kuģi ir apgādāti ar enkuru ātrās atdošanas mehānismiem, kurus darbina no stūres mājas vai citas vietas, kurā normālos apstākļos atrodas personāls un kurā ir nodrošināti tieši sakari ar stūres māju. Noslodze, kuru izmanto vilkšanas vinčas projektēšanā un pārbaudē, ir divas reizes lielāka par statisko polera vilcējspēku.
Lai arī enkuru licēji ir pielāgoti darbam ar naftas platformu enkuriem un vilkšanai, tie var izpildīt arī tādus uzdevumus kā darbs ar zemūdens tālvadības aparātiem, drošība/glābšana un apgāde starp cietzemi un jūrā izvietotajām konstrukcijām.
Talebs Musa
Talebs Musa (en; dzimis Dubaijā) ir Apvienoto Arābu Emirātu starptautiskais lielmeistars šahā (2004).
Biogrāfija
1995. gadā uzvarējis Arābu valstu junioru šaha čempionātā U20 vecuma grupā. 1997. gadā Kannās uzvarējis starptautiskajā šaha turnīrā Credit Suisse Masters. 2003. gadā ieņēmis 3. vietu Pasaules šaha čempiona nosaukuma izcīņas zonas turnīrā. 2004. gadā uzvarējis starptautiskā šaha turnīrā Aluštā. 2005. gadā šaha turnīrā Dubaijā dalījis 2. vietu Arābu valstu šaha čempionātā. 2007. gadā Manāmā dalījis 1. vietu Pasaules šaha čempiona nosaukuma izcīņas zonas turnīrā. Par panākumiem turnīros FIDE 2004. gadā viņam piešķīrusi starptautiskā lielmeistara (GM) nosaukumu. Bijis pirmais Apvienoto Arābu Emirātu šahists, kas kļuvis par lielmeistaru.
Pārstāvējis Apvienoto Arābu Emirātu komandu lielākajos komandu šaha turnīros:
Leonīds Hurvičs
Leonīds Hurvičs (pl, dzimis, miris ) bija Krievijā dzimis poļu izcelsmes amerikāņu ekonomists un matemātiķis. Viņš 2007. gadā saņēma Nobela prēmiju ekonomikā "par optimālo mehānismu teorijas pamatu izveidi". Šo prēmiju viņš saņēma kopā ar Ēriku Meskinu un Rodžeru Maiersonu.
Hurvičs ir dzimis Maskavā, Krievijas Republikā. Dažus mēnešus pēc viņa dzimšanas, Hurviča ģimene atgriezās Varšavā, kur viņš arī uzauga. 1940. gadā viņš emigrēja uz Šveici, tad uz Portugāli, bet visbeidzot devās uz Amerikas Savienotajām Valstīm.
HK AutoFinance Poprad
HK AutoFinance Poprad ir hokeja komanda no Popradas Slovākijā, kas spēlē Slovākijas Ekstralīgā. Klubs dibināts 1926. gadā un Ekstralīgā tas spēlē kopš līgas izveides 1993. gadā.
Komandas augstākais sasniegums ir 2006. un 2011. gadā izcīnītās sudraba medaļas.
No 2012. līdz 2015. gadam komandas rindās spēlēja Juris Štāls, savukārt 2013.—14. gada sezonā komandas vārtus sargāja Edgars Masaļskis. 2006.—07. gada sezonā kluba rindās spēlēja arī Mārtiņš Cipulis un Aleksandrs Jerofejevs.
Lēļu apakšdzimta
Kopīgās īpašības
Lēļu apakšdzimtas sugas ir tipiski lēļu dzimtas putni — vidēji lieli ar gariem, smailiem spārniem, īsām, vājām kājām, mazām pēdām un ļoti īsu knābi (tomēr garāku nekā bezūsu lēļu apakšdzimtas (Chordeilinae) lēļiem). Pie knābja pamatnes stingras, sarveidīgas ūsas. Apspalvojums mīksts, kriptisks, atgādina koka mizu vai lapas. Spalvu krāsa atkarībā no sugas pelēka, brūna vai sarkanbrūna.
Ligzdo uz zemes, neveidojot ligzdu, dējumā divas raibas olas. Barojas ar lidojošiem kukaiņiem. Knābi pēj atvērt ļoti plaši, augšējai daļai gals viegli āķveidīgs. Dažas sugas zarā sēž šķērsām tam, bet citas zara garenvirzienā. Lēļu apakšdzimtas putni ir aktīvi krēslā (vakarā un agri no rīta) vai naktī.
Florikāns
Florikāns var būt:
Tinte
Tinte ( — ‘krāsains [ūdens]’) ir šķidrums vai pasta, kas satur pigmentus un krāsvielas un tiek izmantota rakstīšanai un zīmēšanai. Tinte parasti tiek iepildīta pildspalvā, ar kuru pēc tam var ērti rakstīt. Pildspalvas vietā var izmantot arī putnu spalvu, kuru iemērcot tintnīcā var rakstīt. Tinti pastas veidā izmanto augstspiedumu un litogrāfijas zīmējumos.
Velimirs Ivičs
Velimirs Ivičs (sr; dzimis Belgradā) ir Serbijas starptautiskais lielmeistars šahā (2020).
Tilts (nozīmju atdalīšana)
Tilts ir transportbūve, kas kalpo ceļa pārvadīšanai pār ūdens šķēršļiem.
Velimirs Ivičs
Biogrāfija
2017. gadā Eiropas jauniešu komandu šaha čempionātā U18 vecuma grupā Serbijas izlases sastāvā izcīnījis sudraba medaļu komandu vērtējumā un zelta medaļu individuālā vērtējumā. 2021. gadā piedalījies FIDE Pasaules kausa izcīņā pēc izslēgšanas sistēmas, kurā nokļuvis līdz 5. kārtai, kurā piekāpies Krievijas lielmeistaram Vladimiram Fedosejevam.
Tilts (nozīmju atdalīšana)
Tilts var būt arī:
Velimirs Ivičs
Biogrāfija
Pārstāvējis Serbijas komandu lielākajos komandu šaha turnīros:
2021. gada novembrī Rīgā ierindojies 82. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2018. gadā viņam piešķīrusi starptautiskā meistara (IM), bet 2020. gadā - starptautiskā lielmeistara (GM) nosaukumu.
Dainis Grūbe
Dainis Grūbe (dzimis Madonā) ir latviešu aktieris un uzņēmējs.
Mācījies Lazdonas pamatskolā un Madonas 2. vidusskolā. 2005. gadā iestājies Dailes teātra 9. studijā, kuru beidzis 2009. gadā, vienlaikus iegūstot Latvijas Kultūras akadēmijas Humanitāro zinātņu bakalaura grādu mākslās. Dailes teātrī no 2010. gada, taču teātra izrādēs piedalās jau kopš 2007. gada.
Filmējies 2012. gada kinofilmā "Sapņu komanda 1935", 2010. gada īsfilmā "Sonāte" un 1991. gada kinofilmā "Mērnieku laiki". Seriālā "Mīli mani mūžam" atveidojis Gustavu. Piedalījies "Karalisko anekdošu turnīrā". 2014. un 2015. gadā ieguvis "Spēlmaņu nakts" balvu nominācijā "Gada aktieris". 2019. gadā tēlojis lomas TV seriālos "Sarkanais mežs" un "Markuss".
Parfinas rajons
Parfinas rajons ir Krievijas Novgorodas apgabala administratīvais rajons apgabala centrālajā daļā. Rajons robežojas ar Novgorodas apgabala Krestcu rajonu ziemeļaustrumos, Demjanskas rajonu austrumos un Staraja Rusas rajonu rietumos, kā arī ar Ilmeņa ziemeļos.
Dzīves krustcelēs
"Dzīves krustcelēs" ir LNT veidots dokumentāls seriāls, kas balstīts uz patiesiem un reāliem notikumiem dažādās ģimenēs. Pirmā sērija tika pārraidīta LNT kanālā 2012. gada 1. novembrī.
Lūkins
Lūkins (sieviešu dzimtē Lūkina) ir latviešu cilmes uzvārds. Cilvēki ar šo uzvārdu:
Mozambikas administratīvais iedalījums
Mozambikas administratīvo iedalījumu veido 10 provinces (provincias) un 1 galvaspilsēta (cidade capital). Provinces sīkāk tiek iedalītas 129 distriktos (distritos). Savukārt distrikti sīkāk tiek iedalīti 405 postos (postos)
Žofrē Kondogbiā
Žofrē Kondogbiā (fr, dzimis ) ir Centrālāfrikas Republikas futbolists, spēlē pussarga pozīcijā, Centrālāfrikas Republikas futbola izlases dalībnieks. Kopš 2023. gada Kondogbiā pārstāv Francijas Ligue 1 komandu Olympique Marseille.
Centrālāfrikas Republikas futbola izlases sastāvā Kondogbiā debitēja mačā pret Kotdivuāru.
Sasnieugmi
Atletico Madrid
Velosipēdu fabrika Omega
Velosipēdu fabrika "Omega" bija viena no lielākajām velosipēdu fabrikām Rīgā un Latvijā 1920.—1930. gados.
1927.—1935. gads
Par akciju sabiedrības „Omega” patstāvīgas darbības sākumu uzskata 1927. gadu, kad Gustavs Ērenpreiss izstājās no uzņēmuma „Tirdzniecības un rūpniecības akciju sabiedrība G. Ērenpreis un Biedris”, kas atradās bijušās Aleksandra Leitnera velosipēdu fabrikas telpās Brīvības ielā.
Par akciju sabiedrības „Omega” akcionāriem kļuva Jānis Liģers (1889—1942), Jēkabs Āre (1891—?), Viliberts Kalējs (1894—?) un Bernhards Einbergs (1893—1958). Jēkabu Āri ievēlēja par valdes priekšsēdētāju, bet Jānis Liģers tika iecelts par fabrikas direktoru. Jānis Liģers ir dzimis 1889. gadā Rīgā tirgotāja ģimenē, mācījies Rīgas Politehniskajā institūtā. Dienesta laikā cara armijā viņš ieguva praporščika dienesta pakāpi. Taču Pirmais pasaules karš krasi izmainīja Jāņa Liģera tālāko dzīvi. Kad 1918. gada 17. decembrī viņš iestājās jaundibinātajā Latvijas armijas Studentu rotā, J. Liģeram jau bija gūta pieredze Pirmajā pasaules karā – poručika dienesta pakāpe, kā arī Sv. Annas un Sv. Staņislava ordeņi. Nākamajā dienā viņu iecēla par rotas 3. vada komandieri. Brīvības cīņās par kaujām ar boļševikiem Kurzemē pie Saldus J. Liģers tika apbalvots ar III šķiras Lāčplēša Kara ordeni. 1919. gada maijā viņam tika piešķirta kapteiņa dienesta pakāpe. Karam beidzoties, Jānis Liģers kā īpaši uzticams cilvēks tika iecelts par Rīgas žandarmērijas priekšnieku, bet 1919. gadā viņš kļuva par Latvijas Drošības departamenta direktoru. Arī pēc departamenta likvidācijas J. Liģera tālākā darbība saistījās ar valsts dienestu. Latgales atbrīvošanas laikā viņš bija Latgales divīzijas transporta priekšnieks, vēlāk Gulbenes garnizona priekšnieks. 1921. gadā J. Liģers atvaļinājās no armijas. Iestājies Latvijas Universitātes Lauksaimniecības un mežkopības fakultātē un pabeidzis to 1923. gadā, neilgu laiku viņš strādāja par mežzini Jaunpilī, līdz ieguva Latvijas Tirdzniecības biroja Maskavā vadītāja palīga vietu. Šeit viņam izdevās izveidot vēlāk tik noderīgos sakarus ar Krievijas tirdzniecības iestāžu ierēdņiem. Kā talantīgu vadītāju un neatsveramu nākamo palīgu J. Liģeru novērtēja velosipēdu rūpnieks Gustavs Ērenpreis un 1925. gadā viņu uzaicināja savā uzņēmumā par fabrikas direktoru.
Gustava Ērenpreis fabrikā ražotie velosipēdi Omega labās kvalitātes dēļ jau bija guvuši popularitāti riteņbraucēju vidū. Ievērojamu interesi par „Omega” divriteņiem pircējos izraisīja pasaules apceļotāja E. Kotuļska brauciens apkārt pasaulei ar Omega – Standart velosipēdu. E. Kotuļskis no Rīgas izbrauca 1925. gada 14. jūnijā, 38 mēnešos veica 50 000 kilometrus garu ceļojumu cauri Eiropai, Āfrikai, Austrālijai un Amerikai un 1928. gada 17. augustā atgriezās Rīgā. Tā bija nenovērtējama reklāma firmai.
Pateicoties J. Liģera aktivitātēm, 1928. gadā tika noslēgts izdevīgs līgums ar PSRS tirdzniecības pārstāvniecību par 3000 velosipēdu piegādi Padomju Savienībai. Nākamajos gados piegāžu apjomu bija paredzēts palielināt. Ar akcionāra B. Einberga gādību „Omega” noslēdza apgādes līgumu ar Latvijas armijas riteņbraucēju vienību un uzsāka liela valsts pasūtījuma izpildi. Tas deva ievērojamu peļņu uzņēmumam un pavēra iespējas fabrikas paplašināšanai. Kaut gan visa Latvijas rūpniecība 1929. gadā piedzīvoja smagu ekonomisko krīzi, akciju sabiedrību tas neskāra.
1930. gadā akciju sabiedrība iegādājās nekustamo īpašumu Kalnciema iela 36/38, kur sākās celtniecības darbi, lai iekārtotu modernu un augstražīgu fabriku. Ārzemēs tika iegādāti vismodernākie speciālie darbagaldi un ierīces. Fabrikas direktors J. Liģers 1930. gadā vairāk nekā mēnesi iepazinās ar lielākajām Eiropas velosipēdu fabrikām un to daļu ražotnēm Leipcigā, Bīlefeldē, Parīzē, Lionā, Konventrijā un Birmingemā. No ārzemēm darbā tika uzaicināti vairāki augsti kvalificēti inženieri un meistari. Darbu sāka jauns riteņu aploku un dubļu sargu valcēšanas iecirknis, kāds pēc aprīkojuma un ražības nebija vēl nevienā velosipēdu fabrikā Latvijā. 1931. gadā sāka darboties moderna hromēšanas iekārta un pirmo reizi Latvijā galvenajām velosipēdu daļām uzklāja spīdīgo un izturīgo hromu. 1930. gada 20. decembrī akciju sabiedrības valde pieņēma lēmumu par uzņēmuma nosaukuma maiņu. To pārdēvēja par „Velosipēdu un metālapstrādāšanas fabrikas OMEGA akciju sabiedrību”. Kā galvenais iemesls nosaukuma maiņai bija daudzās nepatikšanas un pārpratumi, ko uzņēmumam bija sagādājis Gustava Ērenpreis vārds vecajā firmas nosaukumā. Tomēr velosipēdu tirdzniecības markas nosaukums palika līdzšinējais – Omega.
Visam labi iesāktajam darbam svītru pārvilka politika. Latvijas valdība 1932. gadā denonsēja tirdzniecības līgumu ar PSRS. Velosipēdu ražošana krasi samazinājās. Uzņēmums cieta ievērojamus zaudējumus ārzemēs iepirkto dārgo izejvielu neizmantošanas dēļ. Ekonomiskās krīzes kulminācija 1932. gadā skāra arī akciju sabiedrību. Kapitālieguldījumi iekārtu un materiālu iegādei samazinājās vairākkārtīgi. Apstājās iesāktie darbi ražošanas korpusa jaunbūvē Kalnciema ielā. 1932. gada 1. augustā nācās slēgt vienu no firmas veikaliem Tērbatas ielā 7. Rīgā palika tikai viens veikals – Brīvības ielā 129/133. Tomēr krīzes risinājumi tika atrasti un jau 1935. gada septembrī fabriku sāka pārvietot uz jaunajām telpām Kalnciema ielā 36/38.
1937.—1941. gads
Kopš 1937. gada sākuma fabrikai izveidojās veiksmīga sadarbība ar Liepājas Kara ostas darbnīcām un vēlāko valsts uzņēmumu „Tosmāre”. Liepājā tika uzsākta KOD brīvrumbu ražošana pēc vācu sistēmas Torpedo parauga un „Omega” kļuva par lielāko šī uzņēmuma produkcijas pasūtītāju. Ik nedēļas „Omegai” tika piegādātas vairāk nekā 150 jaunās brīvrumbas, kuras speciāli tika marķētas ar „Omega” firmas zīmi, bet, sākot ar 1937. gada jūniju, 90% no visiem „Omega” velosipēdiem tika aprīkoti tikai ar Liepājas ražotajām brīvrumbām. Zemo cenu dēļ bija izdevīgi, ka Liepājas velosipēdu fabrika „Līva” arī „Omegai” sāk regulāri ik nedēļu piegādāt ap 20 000 riteņu spieķu, 4000 pedāļu asis un vairāk nekā 100 riteņu aploku. Tas deva iespēju samazināt velosipēdu pašizmaksu un pārdošanas cenu un atbrīvoja ražošanas jaudas citiem produkcijas veidiem, jo akciju sabiedrība „Omega” bija plaša profila uzņēmums. Te izgatavoja ne tikai velosipēdus, bet arī galda piederumus, bārdas skujamos nažus, slidas, kā arī veica automobiļu un motociklu remontu.
„Omega” bija vairāku plaši pazīstamu ārzemju automobiļu, motociklu un autoriepu firmu tirdzniecības pārstāvniecība Latvijā. Visu labi nostādīto ražošanas un tirdzniecības procesu pārtrauca padomju okupācija 1940. gada vasarā. Akciju sabiedrība tika nacionalizēta. Velosipēdu fabrikas vietā tika izveidots LPSR Vietējās rūpniecības ministrijas pakļautībā esošs metālapstrādes uzņēmums „Omega”.
1941. gadā 14. jūnijā Jāni Liģeru kopā ar ģimeni arestēja un izsūtīja uz Tomskas apgabala Vasjuganas rajonu. Tur viņš miris 1942. gada 25. aprīlī. Izsūtījumā miris arī dēls Vilberts. Latvijā atgriezās vienīgi otrs dēls – Gunārs.
Rieti
Rieti (it, ) ir pilsēta Itālijas centrālajā daļā, Lacio reģionā, Rieti provinces administratīvais centrs. Atrodas Velino upes ielejā, uz ziemeļrietumiem no Romas. 2023. gadā Rieti dzīvoja 45,3 tūkstoši iedzīvotāju.
Zemkopības institūts (ciems)
Zemkopības institūts ir apdzīvota vieta Skrīveros, Daugavas labajā krastā, pie autoceļu A6 (Rīga—Daugavpils—Krāslava—Baltkrievijas robeža (Pāternieki)) un V918 krustojuma. Veidojies ap Latvijas Lauksaimniecības universitātes Zemkopības zinātnisko institūtu.
Iedzīvotāju skaita izmaiņas
Esošajās robežās, pēc CSB datiem.
Baltās zeķbikses
„Baltās zeķbikses” (ru) ir mūsdienu teika par blondām un baltā apģērbā tērptām Baltijas valstu snaiperēm, kas kopš 1990. gadu beigām esot piedalījušās dažādos bruņotos konfliktos pret Krievijas spēkiem. Tās pirmsākumi meklējami Pirmajā Čečenijas karā, bet vēlāk par tām ziņots arī Otrajā Čečenijas karā, Krievijas—Gruzijas karā, Kirgizstānas 2010. gada revolūcijā un Krievijas—Ukrainas karā.
2008. gadā Krievijas Ģenerālprokuratūras izmeklēšanas komitejas vadītājs Aleksandrs Bastrikins apgalvoja, ka viņam esot pierādījumi, ka Gruzijas pusē augusta piecu dienu karā esot karojuši NATO algotņi, tostarp arī kāda snaipere no Latvijas. Gruzijas Nacionālās drošības padomes sekretārs Kaha Lomaija Bastrikina apgalvojumus noraidīja kā pilnīgi absurdus.
2010. gadā Krievijas Valsts Domes deputāts Antons Beļakovs apgalvoja, ka Kirgizstānas 2010. gada revolūcijas laikā „snaiperi no Baltijas” esot šāvuši uz cilvēkiem, kas bija sapulcējušies laukumā pie parlamenta ēkas, nogalinot 8 cilvēkus.
Resurs-P № 2
Resurs-P № 2 (Ресурс-П № 2) bija Krievijas civilais Zemes tālizpētes pavadonis. Tas solārsinhronā orbītā palaists 2014. gada decembrī. Pēc aparatūras kļūmēm 2017. gadā pavadonim pārtraukta ekspluatācija.
Pavadonis izgatavots uzņēmumā RKC Progress pēc Krievijas Federālās kosmiskās aģentūras pasūtījuma. Galvenais instruments ir hiperspektrālā attēluzņemšanas iekārta Geoton-L1. Tas var uzņemt Zemes virsmas attēlus ar izšķirtspēju līdz 70 cm monohromatiskā režīmā vai 3 — 4 m piecu spektru joslās. Papildus Resurs-P № 1 instrumentiem, Resurs-P № 2 uzstādīta Maskavas Valsts universitātē izstrādātā zinātniskā aparatūra NUKLON, kas paredzēta augstas enerģijas kosmiskā starojuma reģistrēšanai. Sākotnēji šo aparatūru bija paredzēts palaist kā atsevišķu pavadoni Koronas-Nuklon ar masu 750 kg, bet 2012. gadā tika nolemts NUKLON izvietot uz Resurs-P. Resurs-P № 2 uzstādīta arī kuģu Automātiskās identifikācijas sistēmas signālu uztveršanas aparatūra.
Resurs-P № 2 tika palaists 18:55:50 UTC ar nesējraķeti Sojuz-2.1b no Baikonuras kosmodroma starta laukuma 31/6. Pavadonis ievadīts solārsinhronā orbītā. 2015. gada 1. jūnijā Resurs-P № 2 nodots ekspluatācijā.
2016. un 2017. gadā Resurs-P № 2 vairākkārt sabojājās. Neizdodoties atjaunot tā normālu darbību, tika pārtraukts darbs ar pavadoni. Pēc summārā laika tas nebija darbojies pat pusi no plānotā ekspluatācijas laika (5 gadi).
Sisimiutas lidosta
Sisimiutas lidosta (kl, dk) ir lidosta Grenlandes dienvidrietumos, Sisimiutas apdzīvotajā vietā, kas aiz Nūkas ir otra lielākā pilsēta Grenlandē. Lidojumi tikai uz citām Grenlandes pilsētām, tostarp uz starptautiskajām lidostām Nūkā un Kangerlusuakā. Lidosta atklāta 20. gadsimta deviņdesmitajos gados. Pirms tam gaisa satiksmi nodrošināja helikopteri.
Inčupīte
Inčupīte, vidustecē saukta arī Dzelzāmuru upe, Līčupe, Skolas upe un Inča, ir Gaujas kreisā krasta pieteka Inčukalna pagastā. Sākas pie Inčukalna Ziediņu mājām ar no Laugas purva nākošo novadgrāvi, tek uz ziemeļaustrumiem, pēc autoceļa V84 (Inčukalns—Kalējbūņas) pavēršas uz ziemeļrietumiem, apliecot Inčukalnu no austrumiem. Šķērso Rīgas—Lugažu dzelzceļu un atgriežas Inčukalnā, kur to šķērso pašvaldības Salu ceļš. Tecējumā Kalnadzirnavu dzirnavezers pirms zem ceļa V93 (Inčukalns—Indrāni) tilta izveidotā aizsprosta, tālāk tek pa dziļu ieleju. Lejtecē šķērso Vidzemes šoseju A2. Lielu pieteku nav. Krastos — Inčukalns, Indrāni, Gauja.
Augusts Lūkins
Augusts Roberts Lūkins ( — ) bija Latvijas politiķis. Bijis 3. un 4. Saeimas deputāts.
Biogrāfija
Augusts Roberts Lūkins piedzima Daugavgrīvā. No 1925. līdz 1932. gadam bija Krustpils miertiesnesis.
1928. gadā kandidējis Saeimas vēlēšanās, taču nav ievēlēts. 1930. gadā saņēma 3. Saeimas deputāta mandātu pēc Mārtiņa Abula nāves. 1931. gadā ievēlēts 4. Saeimā. Parlamentā darbojās līdz Ulmaņa apvērsumam 1934. gadā. Pārstāvēja Latgales Latviešu apvienību, Saeimā ietilpa Kristīgā darba bloka frakcijā.
Otrā pasaules kara laikā Lūkins ar ģimeni devās trimdā. 1949. gadā viņi pārcēlās uz Kanādu, sākotnēji dzīvoja Norandā. 1955. gadā pārcēlas uz Toronto. 1959. gadā nomira Lūkina meita Zenta Celmiņa, — viņa sieva Lilija. A. Lūkins nomira Toronto.
Saspiežamība
Saspiežamība ir fizikāla īpašība, kas raksturo vielas spēju mainīt savu tilpumu ārēja, no visām pusēm vienāda spiediena iedarbībā. Saspiežamību izmanto termodinamikā, hidrodinamikā, aerodinamikā un Zemes zinātnēs.
Saspiežamības koeficients
Saspiežamības koeficients ir saspiežamības skaitliskā vērtība. Vienkāršā formā to var pierakstīt:
kur \beta - saspiežamības koeficients; V - tilpums; p - spiediens
Formulā izmantota mīnusa zīme, jo biežākajā gadījumā tas dod pozitīvu iznākumu, kad, palielinoties spiedienam, mazinās tilpums.
Saspiežamības koeficients ir apgriezta vērtība tilpuma elastības modulim.
Glens Kuks
Glens Čārlzs Kuks (en, dzimis 1944. gadā ASV) ir amerikāņu rakstnieks, fantāzijas un fantastikas autors.
Ārējās saites
Fanu lapa
Diena kopā ar miljonāru
"Diena kopā ar miljonāru" ir dokumentāls latviešu televīzijas seriāls, kas 2006. gadā tika pārraidīts kanālā LNT. Pirmā sērija tika pārraidīta 2006. gada 2. jūlijā. Raidījuma autors ir žurnālists Vladislavs Andrejevs.
Katrā sērijā vienas dienas garumā tika sekots līdzi kādam Latvijā pazīstamam miljonāram. Seriālā piedalījās tādi sabiedrībā zināmi miljonāri kā Jūlijs Krūmiņš, Irēna Pulkinena, Māris Gailis u.c.
Svidnīka
Svidnīka ir pilsēta Slovākijas austrumos, Prešovas apgabala Svidnīkas apriņķa centrs tradicionālajā Šarišas novadā pie Ondravas upes. Pilsēta atrodas netālu no Duklas pārejas. Atšķirībā no vairuma Slovākijas pilsētu relatīvais iedzīvotāju vairākums pēc reliģiskās piederības ir grieķu katoļi. Brīvdabas muzejs.
Vēsture
Ap pilsētu Otrā pasaules katra laikā 1944. gada septembrī/oktobrī notika sīvas kaujas starp PSRS un Vācijas karaspēku jeb t.s. Duklas kauja. Pati pilsēta tika izveidota 1944. gadā, apvienojot divus ciemus - Nižni Svidnīku un Višni Svidnīku. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (79,60 %), rusīni (13,04 %), ukraiņi (4,07 %). Pēc reliģiskās piederības - grieķu katoļi (41,10 %), pareizticīgie (25,82 %), katoļi (24,13 %), nereliģiozi (5,17 %).
Svidnīka ir dziedātājas Kristinas (Kristina, 1987) dzimtā pilsēta.
Dace
Dace var būt:
Namonuito
Namonuito (Namonuito), agrāk arī Maguras salas (en), ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Čūkas pavalstī. Veido četras municipalitātes — Onouna (598 iedzīvotāji) dienvidrietumos, Makura (156 iedzīvotāji) ziemeļos, Piherarha (227 iedzīvotāji) dienvidaustrumos, kā arī Unanu (178 iedzīvotāji) un Onou (182 iedzīvotāji) austrumos. Atola iedzīvotāji ir mikronēzieši, runā namonuitiešu valodā, kas tuva čūkiešu valodai.
Ģeogrāfija
Namonuito ir koraļļu atols Karolīnu salu vidusdaļā. Atrodas 170 km uz ziemeļrietumiem no Čūkas un 140 km uz rietumiem no Nomvinas Hola salās. Atola 12 salu kopējā sauszemes platība ir 4,38 km². Rifa lielākā daļa ir iegrimusi — virsūdens rifs saglabājies ap salām atola ziemeļos, austrumos, dienvidaustrumos un dienvidrietumos. Atolam ir 1875 km² liela lagūna, kopējā atola platība ir 2267 km² — trešais lielākais Mikronēzijas atols pēc Kvadžaleinas un Čūkas. Atola lielākās salas ir Onouna (2,54 km², 598 iedzīvotāji), citas apdzīvotās salas ir Piherarha, Unanu, Onou un Makura. Salas biezi apaugušas ar tropu mežu.
Infrastruktūra
Atola salās ir piecas sākumskolas — pa vienai katrā apdzīvotajā salā, kā arī Ziemeļrietumu vidusskola Onounas salā. Onounas salā uzbūvēts civilais lidlauks, ko apkalpo Caroline Islands Air.
Spēļošana
Spēļošana ir spēles dizaina elementu un spēles principu piemērošana ārpus kādas spēles. To var definēt arī kā darbību un procesu kopumu problēmu risināšanai, izmantojot vai piemērojot spēles elementu raksturlielumus. Spēļošanā parasti tiek izmantoti spēles dizaina elementi, lai uzlabotu lietotāju iesaisti,   organizācijas produktivitāti, plūsmu, mācīšanos,  cilvēku piesaistīšanu, darbinieku pieņemšanu un novērtēšanu, lietošanas ērtumu, sistēmu noderīgumu,  fiziskas aktivitātes, satiksmes pārkāpumus, vēlētāju apātiju un daudz ko citu. Lielākā daļa pētījumu liecina, ka spēļošanai ir pozitīva ietekme uz indivīdiem. Tomēr pastāv individuālas un kontekstuālas atšķirības.
Spēles dizaina elementi
Spēles dizaina elementi ir galvenie spēļošanas bloku veidojošie elementi. Starp šiem tipiskajiem spēles dizaina elementiem ir arī punkti, nozīmītes, uzvarētāju saraksti, veiktspējas diagrammas, nozīmīgi stāsti, avatāri un komandas biedri. Komandas biedri neatkarīgi no tā, vai viņi ir reāli spēlētāji vai virtuāli personāži, kas nav spēlētāji, var izraisīt konfliktus, konkurenci vai sadarbību. Pēdējo var īpaši sekmēt, ieviešot komandas, t.i., izveidojot noteiktas spēlētāju grupas, kas strādā kopā, lai sasniegtu kopīgu mērķi.
Izmantojums
Spēļosāna ir piemērota gandrīz visiem dzīves aspektiem. Spēļošanas piemēri biznesa kontekstā ietver ASV armiju, kas kā personāla atlases rīku izmanto militāru simulatoru America's Army, un M & M “Eye Spy” spēli. Tā tika izveidota 2013. gadā, lai pastiprinātu uzņēmuma mārketinga kampaņu, izveidojot jautru veidu, kā “palielināt lietotāju iesaistīšanos." Vēl viens piemērs ir redzams Amerikas izglītības sistēmā. Studenti savā klasē tiek vērtēti pēc viņu nopelnītās vidējās atzīmes, kas ir salīdzināma ar augstu punktu nopelnīšanu videospēlēs. Studenti var saņemt arī stimulus, piemēram, godpilnu pieminēšanu dekānu sarakstā, goda zīmi un stipendijas, kas ir līdzvērtīgas nākamā līmeņa sasniegšanai videospēlē, vai virtuālās valūtas nopelnīšanai vai rīkiem, kas palielina spēles panākumus. Piesakoties darbā, spēļošanu dažkārt izmanto kā veidu, kā pieņemt darbā darbiniekus, novērtējot viņu piemērotību, izmantojot anketas un mini spēles, kas imitē šī uzņēmuma faktisko darba vidi.
Lira (mūzikas instruments)
Lira ir sengrieķu strinkšķināmais stīgu instruments ar piecām līdz vienpadsmit stīgām. Tiek uzskatīts, ka liras forma ir radusies no mednieku ieroča loka. Mūsdienās liras attēlojums tiek uzskatīta kā viens no mūzikas emblēmām.
Dārta Elizabete Emuliņa
Dārta Elizabete Emuliņa (dzimusi ) ir latviešu tenisiste, Latvijas izlases dalībniece. Spēlējot Latvijas Fed kausa komandā no 2014. līdz 2016. gadam, viņas uzvaru un zaudējumu bilance ir 2–4.